Lav et referat af nedenstående tekst:

Tekst:
Netop i disse dage bevæger vinderen af TV2 Nords friluftskonkurrence ”Udfordringen”, Signe Nyholm Thomsen, sig op af Afrikas højeste bjerg, Kilimanjaro. De seneste dage har ekspeditionen været uden kommunikation til omverdenen, mens de har bevæget sig op fra regnskoven på Kilimanjaros vestside til det enorme Shira-plateau, der består af afrikansk tundra. Det er lørdag lykkedes ekspeditionen at sende en opdatering hjem fra den lejr, der kaldes Shira 2. Hvis man stiller sig på en høj sten, er der lige akkurat mobilforbindelse. Turen frem til Shira 2-lejren gik dog ikke helt som planlagt. TV2 Nords videojournalist Robert Bedsted, der er vært på "Udfordringen" og er med på Kilimanjaro for at filme turen til toppen, fik lørdag et anfald af atrieflimmer. Det betød, at han måtte tage en kortere rute fra Shira 1 til Shira 2 end resten af holdet, og forsøge at få hjertet tilbage i normal frekvens. Det lykkedes, lyder beskeden fra 3810 meters højde. I de kommende dage skal ekspeditionen efter planen bevæge sig over på bjergets syd-side, og klimaet vil igen skifte. Denne gang til afro-alpin bjergørken inden turen går mod toppen i seks kilometers højde. Bevæger sig gennem fem klimazoner Netop de mange klimaskift var noget af det, som deltagerne så meget frem til før afgang. - Det er helt vildt, at man kan bevæge sig igennem fem klimazoner i løbet af sådan en bestigning. Det stiller store krav til ens pakkeevner, for man skal have tøj med til vindstille sommervejr ved bjergets fod og minus 20 grader og kuling på toppen. Samtidig skal man have så lidt og så let udrustning med som muligt, forklarer ekspeditionsleder Jon Lindberg. Signe Nyholm Thomsen kalder sig selv for "en værre frossenpind", og hun er især spændt på kulden. - Jeg bliver helt sikkert presset på de lave temperaturer. Selvom jeg har købt mig fattig i dunjakker ved jeg godt, at jo tyndere luften bliver, jo mindre varme kan kroppen lave og det bliver sværere og sværere at holde sig varm. Luften er tynd På fjerdedagen vandrer ekspeditionen fra Shira 2-lejren og nordpå til punktet Lava Tower, der ligger i 4600 meters højde. Lava Tower er en gigantisk lava-aflejring, en såkaldt monolit, som ekspeditionen besøger for at få presset kroppens tilvænning til højden. Efter besøget fortsætter turen nedad til 3950 meters højde, hvor holdet skal overnatte i deres telte i den såkaldte Barranco lejr. I knap fire kilometers højde, hvor ekspeditionen nu befinder sig, er luften blevet tynd. Faktisk er der kun 55 procent luft i forhold til det man kender fra Danmark. Mor er med - og hun frygter ikke højdesyge Med på turen har Signe Nyholm Thomsen sin mor Susanne, der med sine 55 år er ekspeditionens matriark. Susanne er ligesom Signe en spinkel og stærk kvinde, der let kommer til at fryse. Til gengæld forventer hun ikke at få problemer med højdesyge, der ellers er den hyppigste årsag til at folk fejler forsøget på at nå toppen. - Jeg har tidligere vandret op til Everest Base Camp i Nepal. Det er en tur på 100 kilometer, hvor man ender i godt 6500 meters højde. Der oplevede jeg ingen problemer med højdesyge, så mon ikke det går fint her også, siger Susanne Nyholm Thomsen. TV2 Nord opdaterer fortsat fra Kilimanjaro, og hele turen bliver til et program, der kan ses på TV2 Nord Salto og streames på tv2nord.dk/tv senere på året. Se eller gense "Udfordringen" her.

Referat:
TV2 Nords ekspedition mod toppen af Kilimanjaro er gået ind i fjerde dag. Det har dog ikke været uden udfordringer.